als_Latn dik_Latn sag_Latn
Urime, keni hyrë në gjysmën e dytë të shtatzënisë. Fetusi juaj peshon rreth 330 gram.
Çfarë ndodhë me trupin tuaj
Tani që trupi juaj është përshtatur me gjendjen e re, filloni të ndjeni se disa simptoma të shtatzënisë veçmë janë zhdukur: të vjellat tanimë janë vetëm pjesë e kujtimeve si dhe lodhjen shumë më lehtë e përballoni. Gjinjtë dhe stomaku janë më pak të ndjeshëm gjatë prekjes, por do të keni kruarje nganjëherë si rezultat i zgjerimit të lëkurës në bel. Duke pasur parasysh zhvillimin dhe rritjen e fetusit, ngushtohet edhe hapësira e organeve të brendshme, me këtë mund t’ju paraqiten herë pas here tharrtirë në stomak, dispepsi dhe fryerje. Ndryshimet e papritura të disponimit tuaj, tanimë janë më të rralla dhe përgatiteni plotësisht për lindjen e ardhshme dhe mëmësinë.
Afërsia me fëmijën
Nuk duhet të prisni momentin që të krijoni marrëdhënie të afërt me fëmijën tuaj vetëm pasi të lind, mund ta bëni edhe duke qëndruar brenda jush. Ndoshta, që tani mund të parandjeni rreth personalitetit të tij/saj të ardhshëm.
Flisni me foshnjen tuaj: foshnjat e duan zërin e nënës, edhe para lindjes së tyre. Studimet tregojnë se foshnjat, me të dëgjuar zërin e nënës, iu përpshpejtohet pulsi i të rrahurave në mitër. Për atë, ndihmoni që foshnja juaj t’ju dallojë zërin në atë mënyrë që të bisedoni dhe komunikoni më shpesh me të. Këndoni përderisa jeni në shtëpi ose duke ngarë makinën , lexoni ndonjë libër ose recitoni ndonjë poezi. Por, edhe anëtarët tjerë të familjes si, babai ose vëllau apo motra e madhe, mund të afrohen në barkun tuaj dhe të bisdeojnë me të!
Dëgjoni muzikë së bashku: meqenëse foshnja juaj dëgjon tungujt, duke përfshirë edhe muzikën (shkenca ende nuk e ka përcaktuar se deri në çmasë mund ta dallojë mirë), dhe mos u habisni nëse foshnja juaj shqelmon ndaj ndonjë lloji të caktuar të muzikës apo balade muzikore.
Përgatitni dhomën për foshnjen tuaj: përgatitja e hapësirës për fëmijën do t’ju ndihmojë se si do të duket gjithçka pasi lindjes së tij/saj. Zgjedhja e ngjyrës, krevatit si dhe dekorimeve tjera do t’ju lehtësojë ta kaloni më shpejtë këtë periudhë duke u zbavitur.
Blini rroba për foshnjen tuaj: blerja e gjërave dhe rrobave për fëmijë, mund të jetë shumë e këndshme. Gjithçka që do të zgjedhni, do t’i lani, hekurosni dhe t’i bëni gati që të jenë në mënyrë sa më të rregullt.
Gjithçka rreth foshnjes suaj
Foshnja juaj fillon të plotësohet gjatë javëve të ardhshme. Në tërë trupin foshnja formon ind dhjamor me qëllim që ta mbajë sa më ngrohtë deri sa të largohet nga mitra. Qime të buta do të mbulojnë tërë trupin, sytë i ka ende të mbyllura që të jep ndjesinë sikur fle gjumë, por meqenëse shpesh shqelmon ju jep sinjal që është zgjuar. Disa nëna mund të ndjejnë edhe lemzën e foshnjes së tyre, kjo për shkak se mushkëritë e imëta të foshnjes praktikojnë punën e rëndësishme të frymëmarrjes.
Sa është foshnja
Foshnja tani peshon rreth 310 gram dhe është e gjatë rreth 18 centimetra.
Pyetjet më të shpeshta gjatë shtatzënisë
A duhet të vendos për amniocentezë? A është kjo procedurë e sigurtë?
Amniocenteza është test i veçantë diagnostifikues në shtatzëni që bëhet gjatë javës së 16-të dhe 20-të. Në këtë rast, mjeku merr mostër të lëngut amniotik në të cilën fëmija noton gjithandej, dhe vërteton se foshnja a është zhvilluar si duhet. Mos vallë ka ndonjë anomali të caktuar kromozomale, duke përfshirë sindromën Down.
Amniocenteza nuk aplikohet tek të gjitha gratë. Mjekët sugjerojnë se kjo procedurë bëhet kryesisht për ato gra shtatzëna që janë në rrezik, ndërsa në të njejtën kohë duke marrë parasysh faktorët e mëposhtëm:
- Mosha (nëse keni kaluar të 35-tat)
- Historia familjare
- Nëse keni marr test pozitiv (hCG), i cili është në rregull para javës së 14-të të shtatzënisë.
Amniocenteza është një procedurë që zgjat rreth 10 minuta dhe kryhet me anë të ultrazërit. Mjeku injekton një gjilpërë nëpërmjet murit të mitrës dhe merr një sasi të vogël të lëngut amniotik. Ajo përmban qelizat e foshnjes ku shqyrtohen edhe më tej duke iu referuar imazheve reale të kromozomeve të foshnjes. Rezultatet e testit bëhen për 10 – 12 ditë. Ky test mund të jetë invaziv, bart me vete rrezikun e abortit spontan.
Shtatzënia e shumëfishtë
gratë që kanë më shumë se një foshnje, mund të vijnë deri në atë pozitë saqë mjeku t’ju rekomandojë pushim sa më të gjatë dhe qëndrim pa lëvizje në shtëpi. Duhet ta mendoni edhe këtë situate. Për shembull, nëse keni edhe fëmijë tjerë paksa më të mëdhenj, duhet të organizoheni rreth mbajtjes së fëmijëve. Ndoshta mund t’ju ndihmojë ndonjë dado, dikush i afërt nga familja apo nga lagja. Është vështirë të qëndroni shtrirë gjatë tërë ditës në shtëpi, po edhe në spital varësisht nga nevoja. Për atë, është mirë që të merreni me ndonjë hobi: lexoni shumë libra, dëgjoni muzikë po edhe mund të shkruani ndonjë ditar. Gjithashtu, si relaksim do t’ju vijë edhe takimi me miqtë apo edhe bisedat e gjata telefonike me ta./femra.net/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn